en en en en en en en en en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de en gu en gu en gu gu gu gu en gu en gu gu en gu gu gu gu gu gu gu gu gu gu gu gu en gu en gu gu gu gu gu en gu gu en gu gu gu gu gu en gu gu en gu gu gu en gu gu en gu gu gu gu en gu gu en gu gu gu gu en gu gu en gu gu gu gu en gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
India skips OROB summit in China over sovereignty concerns
'ચીન-પાકિસ્તાન ઇકોનોમિક કોરિડોર'થી ભારતને ભીંસમાં મૂકવાનો કારસો!
divyabhaskar.com | May 14, 2017, 10:09 AM IST
નેશનલ ડેસ્ક. બેઈજિંગમાં 14 અને 15 મે દરમિયાન યોજાનારા વન બેલ્ટ વન રોડ (OBOR) ફોરમમાં હવે અમેરિકા પણ સામેલ થશે. અમેરિકાએ અચાનક યૂ-ટર્ન લેતા ચીનના OBOR ફોરમમાં સામેલ થવાનો નિર્ણય લેતા ભારત પર દબાણ વધી ગયું છે. ભારતે ચીનના OBOR સમિટમાં પોતાના પ્રતિનિધિ ન મોકલવાનો નિર્ણય લીધો છે. ભારત માનતું આવ્યું છે કે ચીને પોતાની આ પરિયોજના માટે વિશ્વાસનો માહોલ ઊભો નથી કર્યો અને તેનું સૌથી મોટું ઉદાહરણ ચીન-પાકિસ્તાન ઇકોનોમિક કોરિડોર (CPEC) છે.
ચીન અને અમેરિકા શું કરી રહ્યા છે સાંઠગાંઠ?
- મહત્વપૂર્ણ છે કે આ બેઠકમાં 50થી વધુ દેશોના પ્રતિનિધિ અને વિશ્વ બેન્ક જેવી સંસ્થાઓના પ્રતિનિધિ ભાગ લેશે, જ્યારે 28 દેશોના નેતા તેમાં સામેલ થશે.
- આ નેતાઓમાં રશિયાના રાષ્ટ્રપતિ વ્હાદિમીર પુતિન પણ સામેલ છે. તેમના ઉપરાંત પશ્ચિમી દેશોમાં સૌથી મોટું નામ ઈટલીના વડાપ્રધાન પાઓલો જેંટિલોનીનું છે.
- જોકે આ બેઠકમાં અમેરિકાનું ભાગ લેવું રાજકીય નિર્ણય છે પરંતુ એવું લાગી રહ્યું છે કે અમેરિકા તેમાં આર્થિક ભાગેદારી પણ નિભાવવા જઈ રહ્યું છે.
- ચીને '100 ડે પ્લાન' સમજૂતી હેઠળ અમેરિકન બીફ ખરીદવાની પ્રતિબદ્ધતા દર્શાવી છે. બીજી તરફ અમેરિકા પોતાને ત્યાં ચીનની બેન્કોના વિસ્તાર માટે મંજૂરી આપશે.
ચીન માટે કેમ મહત્વપૂર્ણ છે વન બેલ્ટ વન રોડ પ્રોજેક્ટ
- ચીન હાલના સમયમાં સમગ્ર વિશ્વામાં વન બેલ્ટ વન રોડ પ્રોજેક્ટના ગુણગાન ગાઈ રહ્યું છે. આ પ્રોજેક્ટ ત્રણ ખંડ - એશિયા, યૂરોપ અને આફ્રિકાને સીધી રીતે જોડશે.
- કોઈ એક દેશનું દુનિયામાં આ સૌથી મોટું રોકાણ માનવામાં આવી રહ્યું છે. પરંતુ ચર્ચા છેડાઈ ચૂકી છેકે આ પ્રોજેક્ટ દ્વારા ચીન કનેક્ટિવિટી ઈચ્છે છે કે પછી ગ્લાબો રાજનીતિમાં પોતાની હેસિયત વધારવા માંગે છે.
વન બેલ્ટ વન રોડથી ચીનને શું થશે ફાયદો?
- પ્રોજેક્ટથી ચીન પોતાના સ્ટીલ અને અન્ય નિર્માણ સામગ્રી માટે બજારનો લાભ ઉઠાવી શકે છે જે ઓવર પ્રોડક્શનનો શિકાર છે. તે ચીનમાં એનર્જી ડિમાન્ડ પૂરી કરવા પણ મહત્વપૂર્ણ છે.
- પ્રોજેક્ટ એવા સમયે સામે આવ્યો છે જ્યારે અમેરિકા અને પશ્ચિમના અન્ય દેશોમાં ગ્લોબલાઇઝેશનનો વિરોધ વધી રહ્યો છે.
- આ પહેલ એશિયામાં સૌથી મોટી તાકાત બનવાના ચીનના લક્ષ્યને પૂરી કરી શકે છે. તે સૈન્ય અને આર્થિક રીતે અમેરિકાના દાયકાઓના પ્રભુત્વને ખતમ કરી શકે છે.
- કહેવામાં આવી રહ્યું છે કે આ પ્રોજેક્ટ એશિયાના અનેક દેશોમાં ઈન્ફ્રાસ્ટ્રક્ચરની ઘટને પૂરી કરી શકે છે.
- મધ્ય એશિયાના વિકાસથી ઉદાર મુસ્લિમોની વચ્ચે ચરમપંથ વધવાનું જોખમ ઓછું થઈ શકે છે જે ચીનના ઝિંજિયાંગમાં પણ વસી રહ્યા છે.
- દાવો કરવામાં આવી રહ્યો છે કે OBORથી આર્થિકની સાથોસાથ સામાજિક અને સાંસ્કૃતિક જોડાણ પણ થશે.
ભારત કેમ છે ચિંતિત?
- વન બેલ્ટ વન રોડ પ્રોજેક્ટનો એક મહત્વપૂર્ણ ભાગ છે- ચીન પાકિસ્તાન ઇકોનોમિક કોરિડોર.
- આ પ્રોજેક્ટ પાકિસ્તાના કબજાવાળા ભારતના વિસ્તાર ગિલગિટ બાલ્ટિસ્તાનમાંથી પસાર થશે. ગિલગિત-બાલ્ટિસ્તાન કાયદાકિય રીતે ભારતનો ભાગ છે જે જમ્મુ-કાશ્મીરની અંદર આવે છે.
- જોકે આ ક્ષેત્ર વર્ષોથી પાકિસ્તાનના કબજામાં છે પરંતુ ભારતની સહમતિ વગર આ વિસ્તારમાં કોઈ દ્વિપક્ષિય પ્રોજેક્ટ હાથ ધરવો એટલો સરળ નથી.
- ભારત આ સમગ્ર પ્રોજેક્ટ પર પોતાની ચિંતા અનેકવાર સ્પષ્ટ કરી ચૂક્યું છે. ચીન આ પ્રોજેક્ટ પર 14-15 મેના રોજ સંમેલન આયોજન કરવા જઈ રહ્યું છે અને ભારતે હજુ સુધી સ્પષ્ટ નથી કર્યું કે તે સંમેલનમાં ભાગ લેશે કે નહીં.
શું છે સિલ્ક રૂટનો ઈતિહાસ?
- ચીનમાં પ્રોજેક્ટનો હેતુ રેલવે, પોર્ટ્સ, હાઈવે અને પાઈપલાઈનના એક નેટવર્ક દ્વારા મધ્ય એશિયા અને યૂરોપમાં વેપારમાં નવો પ્રાણ પૂરવાનું કહેવામાં આવે છે. વન બેલ્ટ વન રોડના બે રૂટ હશે.
- પહેલો લેન્ડ રૂટ ચીનને મધ્ય એશિયા દ્વારા યૂરોપને જોડશે જે અગાઉ સિલ્ક રોડ તરીકે પ્રચલિત હતો.
- બીજો રૂટ સમુદ્ર માર્ગે ચીનને દક્ષિણ પૂર્વ એશિયા અને પૂર્વ આફ્રિકા થઈને યૂરોપને જોડશે જેને નવા મેરિટાઈમ સિલ્ક રોડ તરીકે ઓળખવામાં આવી રહ્યો છે.
- 2000 વર્ષથી વધુ સમય પસાર થઈ ગયા જ્યારે ચીને સિલ્ક રોડ બનાવ્યો હતો. તે હેઠળ ચીનને સેન્ટ્રલ એશિયા અને અરબથી જોડનારા ટ્રેડ રૂટ બનાવવામાં આવ્યો હતો.
- ત્યારે ચીન સૌથી વધુ સિલ્કનો નિકાસ કરતું હતું જેના કારણે રૂટનું નામ સિલ્ક રોડ પડ્યું. કારોબારના કારણે અનેક વર્ષો સુધી આ રૂટની આસપાસના વિકાસમાં અસર પડ્યો.
આગળની સ્લાઇડ્સમાં વાંચો, ‘વન બેલ્ટ વન રોડ’ અને તેની સાથે સંકળાયેલા ચીન-પાકિસ્તાન ઇમોનોમિકલ કોરિડોરથી ભારત કેમ છે ચિંતામાં?
જિનપિંગનો મહાત્વાકાંક્ષી પ્રોજેક્ટ, શું કરવામાં આવ્યા ફેરફાર?
- ચીનના રાષ્ટ્રપતિ શી જિનપિંગે 2013માં કઝાકિસ્તાનમાં એક ભાષણમાં સિલ્ક રોડ આર્થિક બેલ્ટને પોતાના દ્રષ્ટિકોણથી રૂપરેખા રજૂ કરી.
- શરૂઆતમાં આ વિચાર મધ્ય એશિયામાં ટ્રાન્સપોર્ટ ઈન્ફ્રાસ્ટ્રક્ચરની ફાયનાન્સ માટે હતો.
- મહિનાઓની અંદર ચીને પોર્ટ્સ અને બીજી વસ્તુઓના એન્ગલને જોડી દીધા. નક્કી કરવામાં આવ્યું કે પ્રોજેક્ટમાં 65 દેશોની 4.4 અરબ વસતીની સાથે ગ્લોબલ જીડીપીનો 2.1% ભાગ જોડાયેલો હશે.
- આર્થિક એક્સપર્ટનું અનુમાન છે કે તેમાં એક લાખ કરોડ રૂપિયાથી વધુ સરકારી નાણાં લાગશે. ચીનના અનેક દેશો સાથે એગ્રીમેન્ટ થઈ ચૂક્યા છે.
- કેટલાક પ્રોજેક્ટ્સ શરૂ પણ થઈ ચૂક્યા છે. પ્રોજેક્ટ્સ સાથે જોડાયેલા દેશોમાં ફ્રી ટ્રેડ એગ્રીમેન્ટ કરવાનું પણ આયોજન છે.
આગળની સ્લાઇડમાં વાંચો, 6 ઇકોનોમિક કોરિડોરનો કોઈ વિશ્વસનીય રોડ મેપ જ નથી!
6 ઇકોનોમિક કોરિડોરનો કોઈ વિશ્વસનીય રોડ મેપ જ નથી!
- ચીનનો દાવો છે કે આ પ્રોજેક્ટ તમામ દેશો માટે ફાયદોનો સોદો છે. જોકે તેના પર આશંકા વ્યક્ત કરવામાં આવી રહી છે કે બેઈજિંગ ચીનની કંપનીઓના દબાણને જોતા પ્રોજેક્ટના ફાયદાને વહેંચી શકશે.
- આ પ્રોજેક્ટમાં 6 ઇકોનોમિક કોરિડોર બનાવવાની યોજના છે પરંતુ હજુ સુધી તેની કોઈ વિશ્વસનીય મેપ ઉપલબ્ધ નથી કરાવવામાં આવ્યો.
- તેને સમયની સાથે વિકસિત કરવામાં આવશે. ચાઇનાસ એશિયન ડ્રીમના લેખક ટોમ મિલરનું કહેવું છે કે, આ રોડમેપ કેવો હશે, તે સમગ્રપણે ચીનની કંપનીઓ કે ચીન સરકારના અન્ય દેશો સાથેની સમજૂતી પર નિર્ભર રહેશે. કોઈ નથી જાણતું કે ચીન શું કરવા જઈ રહ્યું છે.
આગળની સ્લાઇડમાં વાંચો, USનો તર્ક - પ્રોજેક્ટમાં પારદર્શિતા આવે એટલા માટે થયા સામેલ...
USનો તર્ક - પ્રોજેક્ટમાં પારદર્શિતા આવે એટલા માટે થયા સામેલ
- ચીનના પ્રભુત્વવાળા આ પ્રોજેક્ટને લઈને અત્યાર સુધી ઉદાસીન રહેલું અમેરિકા હવે તે બ્રિટન અને જર્મની જેવા વિકસિત દેશોના સમૂહમાં સામેલ થઈ ગયું છે જે પોતાના પ્રતિનિધિ બેઈજિંગ મોકલી રહ્યું છે.
- અમેરિકાનું કહેવું છે કે તેમની હાજરીથી ચીન પર પોતાના પ્રોજેક્ટમાં વધુ પારદર્શિતા કાયમ રાખવાનું દબાણ વધશે અને તે પ્રોજેક્ટમાં પર્યાવરણ અને લેબરના મામલામાં આંતરરાષ્ટ્રીય માપદંડોનું પાલન કરશે.
- ચીનની સાથે સૈન્ય મતભેદ રાખનારું જાપાન અને દક્ષિણ કોરિયા પણ પોતાના પ્રતિનિધિ મોકલી રહ્યું છે.
- બીજી તરફ સાઉથ ચાઈના સીના મુદ્દે મતભેદ રાખનારું વિયેતનામ અને ઈન્ડોનેશિયા પણ પોતાના પ્રતિનિધિ ચીન મોકલશે. પાકિસ્તાન, નેપાળ અને શ્રીલંકા પણ તેમાં ભાગ લેશે.
આગળની સ્લાઇડમાં વાંચો, શરીફનું માનવું છે કે, ગેમચેન્જર સાબિત થશે ચીન પાક ઇકોનોમિક કોરિડોર..
શરીફનું માનવું છે કે, ગેમચેન્જર સાબિત થશે ચીન પાક ઇકોનોમિક કોરિડોર
- નવાજ શરીફનું માનવું છે કે, 46 બિલિયન ડોલર એક આર્થિક મૂલ્ય છે પરંતુ CPECનો પ્રભાવ તેનાથી અનેકગણું વધારે હશે.
- તેઓએ કહ્યું હતું કે, CPEC  પાકિસ્તાન કે ચીનની વચ્ચે જમીનથી સંપર્ક મજબૂત કરવા ઉપરાંત તે પાકિસ્તાનના આંતરિક પરિવહન અને મૂળભૂત ઢાંચાને પણ મજબૂત કરવાનો અવસર આપશે. તેઓએ કહ્યું કે CPECથી પાકિસ્તાનને ચીનની સ્પેશલાઈઝેશનનો ફાયદો મળશે.
- પાકિસ્તાનમાં રેલવે પ્રોજેક્ટસની સાથોસાથ રેલ ઇન્ફ્રાસ્ટ્રક્ચર પર 10 અર ડોલરથી વધુ ખર્ચ કરવામાં આવશે. તેવી જ રીતે CPEC પાકિસ્તાનની ઉર્જા સંકટને પણ દૂર કરશે કારણ કે તેના માટે 35 અરબ ડોલરનો પ્રોજેક્ટ પર વિચાર ચાલી રહ્યો છે.
- CPECને 2015માં ત્યારે લોન્ચ કરવામાં આવ્યો હતો જ્યારે ચીનના રાષ્ટ્રપતિ શી જિનપિંગ પાકિસ્તાન ગયા હતા. ઉત્તર-પશ્ચિમી ચીનને બલૂચિસ્તાનના ગ્વાદર પોર્ટ સાથે જોડવા માટે આ પ્રોજેક્ટમાં અનેક ઇન્ફ્રાસ્ટ્રક્ચર અને ઉર્જા ઉત્પાદક યોજનાઓ સામેલ છે.
આગળની સ્લાઇડમાં વાંચો, જો ભારત પોતાના પ્રતિનિધિ ન મોકલે તો તેનાથી શું નુકસાન થાય?
જો ભારત પોતાના પ્રતિનિધિ ન મોકલે તો તેનાથી શું નુકસાન થાય?
- ચીન CPEC દ્વારા શિનજિયાંગને ગ્વાદર પોર્ટથી જોડવાની વેતરણમાં છે અને જે તેમણે બલૂચિસ્તાનમાં બનાવ્યો છે. ભારતની સાર્વભૌમત્વની ઉપેક્ષા કરતા ચીન તેને ગિલગિટ-બાલ્ટિસ્તાન વિસ્તારમાંથી પસાર કરવાનું આયોજન કરી રહ્યું છે જેની પર ભારત પોતાનો દાવો રજૂ કરતું રહ્યું છે.
- જો ભારત OBOR ફોરમમાં અત્યારે પોતાનો કોઈ પ્રતિનિધિ નહીં મોકલે તો પણ તેનાથી ભારતને કોઈ ખાસ નુકસાન નહીં થાય કારણ કે OBOR સભ્ય આધારિત સંગઠન નથી.
- પરંતુ શક્ય છે કે ભવિષ્યમાં ભારતના આ પગલાના વખાણ થઈ શકે છે કે તેઓ પોતાના સૈદ્ધાંતિક પક્ષ પર અડગ રહ્યું.
- દિલ્હીના સૂત્રો મુજબ, ભારત માટે સૌથી સારું એ છે કે તે જૂનિયર લેવલના ડિપ્લોમેટ્સને પ્રતિનિધિને તરીકે મોકલે અને ઉચ્ચ સ્તરીય પ્રતિનિધિઓને મોકલવાથી બચે. આ ફોરમની બેઠકમાં કેટલાક ભારતીય એક્સપર્ટ્સ પણ સામેલ થઈ શકે છે.
આગળની સ્લાઇડ્સમાં જાણો, ચીન-પાકિસ્તાન ઇકોનોમિક કોરિડોર હેઠળ શું કરવામાં આવી રહ્યું છે પ્લાનિંગ?
(In Depth Gujarati News) સાથે જોડાયેલા અન્ય (National Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: India skips OROB summit in China over sovereignty concerns
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.